钦定古今图书集成/理学汇编/经籍典/第123卷 > 朱子全书二 > 《召诰洛诰》
## 钦定古今图书集成/理学汇编/经籍典/第123卷 > 朱子全书二 > 《召诰洛诰》

问：“《召诰》文，只说召公先至洛，而周公继至，不说成王
亦来也。然召公出取币，入锡周公，乃曰‘旅王若公’，其
辞又多是戒成王。未知如何？”曰：“此盖因周公以告于
王耳。但《洛诰》之文，则有不可晓者。其后乃言‘王在新
邑’，而其前已屡有问答之辞矣，可试考之。”

此条答潘子善

因读《尚书》曰：“其间错误，解不得处煞多。昔伯恭解书，
因问之云：‘《尚书》还有解不通处否’？”曰：“无有。”因举《洛诰》
问之，云：“据成王只使周公往营洛，故伻来献图及卜成王未尝一日居洛，后面如何却与周公有许多答
对？”又云：“‘‘王在新邑’，此如何解’？伯恭遂无以答。”后得书
云：“诚有解不得处。”

右语类一条